# data[].attributes.body
Prédikációkép 2020-03-29

# data[].attributes.attachment_link.description
Predikaciokep-2020-03-29-2 word cloud art created by nyakas.tnde

# data[].attributes.body
Prédikációkép - Jubilate vasárnapja

# data[].attributes.attachment_link.description
Word Art 111 word cloud art created by nyakas.tnde

# data[].attributes.body
Küldi T:)
"A kiválasztottak számára minden jóra fordul, még az írás homályos helyei is, mert ők az isteni igazságok miatt ezeket is megbecsülik. A többi számára viszont minden rosszra fordul, még a világos igazságok is, mert ők a meg nem értett homályos helyek miatt ezeket is ócsárolják."

Blaise Pascal, Gondolatok, 575. töredék

# data[].attributes.body
Küldi T:)
"Embernek lenni nem adottság, hanem feladat. Nem készen születünk embernek, hanem azzal a meghívással születünk, hogy legyen belőlünk ember.” (Jelenits István)

# data[].attributes.body
Predikációkép Pángyánszky Ágnes ADVENT-2

# data[].attributes.body
Küldi Böjte Etelka

Gyermekem,
jer csendembe!
Szeretetemen elmerengve
keress lelkedben,
s meglelsz,
mert felelek neked.
Emeld fel kezed,
s engedd felmelengetnem
jeges lelkedet!
Ne remegj!
Merj!
Szeress!
S testedet elengedve
ereszkedj
kegyelem tengerembe!
Nem veszel el,
tengercsepp leszel:
egy leszel velem.

***

Jer, serkenj fel,
ne merengj, ne keseregj!
Telhetetlen lelked
ne legyen rest!
Jer, ne kertelj!
Szegezd nekem keserved!
Nyelvelhetsz,
perlekedhetsz velem,
megengedem.
Elnehezedett terhedet
ezerszer felemlegetheted,
de ne legyen eleged!
Kevesled kegyelmem?
Egyezkedj velem,
s megfelelek,
de el ne eressz!
Kegyelmemet elfeledve
ne temess el,
s szeretetlen,
jeges rendbe meredve
el ne veszd szereteted,
mert ezzel
szegezel keresztre!

# data[].attributes.body
Prédikációkép Reménység vasárnapja

# data[].attributes.body
Prédikációkép prédikáció után szabadon T:)

# data[].attributes.body
Prédikációkép T:)

# data[].attributes.attachment_link.title
Copy of Copy of Prédikációkép-2017-11-05 (4)

# data[].attributes.body
Prédikációkép T:)

# data[].attributes.body
Prédikációkép T:)

# data[].attributes.body
Prédikációkép T:)

# data[].attributes.body
Prédikációkép T:)

# data[].attributes.attachment_link.title
Prédikációkép 2017-08-06 - Frenyó László

# data[].attributes.attachment_link.description
Prédikációkép 2017-08-06 - Frenyó László - created by nyakas.tnde

# data[].attributes.body
Prédikációkép T:)

# data[].attributes.headline
+1 2017-07-23 Ússz gyorsabban Katinkánál?

# data[].attributes.subject
+1 2017-07-23 Ússz gyorsabban Katinkánál?

# data[].attributes.body
Prédikációkép T:)

# data[].attributes.body
Prédikációkép T:)

# data[].attributes.body
Prédikációkép T:)

# data[].attributes.body
Prédikációkép T:)

# data[].attributes.headline
Részlet egy most készülő, az úrvacsoráról szóló könyvből

# data[].attributes.subject
Részlet egy most készülő, az úrvacsoráról szóló könyvből

# data[].attributes.body
„Amikor eljött az óra, asztalhoz telepedett az apostolokkal együtt…” (Lk 22,14)

Nem amikor hirtelen megéhezett.

Nem útközben rohanva.

Nem egyszerűen bekapott valamit egyedül,

hanem megvárta, amíg eljött az óra és akkor asztalhoz telepedett az apostolokkal együtt.

Az úrvacsora különleges étkezés. A mennyisége említésre sem méltó, nem a jóllakás a célja. Kivételes esetben, például betegágyban ugyan lehetséges egyedül is úrvacsorát venni, de legtöbbször másokkal együtt kapjuk a korty bort, falat kenyeret vagy ostyát. Ráadásul nem akármikor, amikor csak megkívánjuk, hanem ha eljön az ideje. Az úrvacsorát épp ezek az akadályok teszik különlegessé ma

hogy ki kell várni

hogy össze kell gyűlni

hogy nem önkiszolgáló

nem instant, nem to go és nem virtuális.

Idegen test egy gyors tempót diktáló és egyéni utakat támogató világban. Lelassít, megállít, találkozásra hív azokkal, akik a sok helyett a keveset, a gyors helyett a tartósat és az egyéni helyett a közösségi élményt keresik. Időt adni erre a találkozásra: ünnep testnek és léleknek.

Dávid Adél

# data[].attributes.body
Prédikációkép T:)

# data[].attributes.headline
+1 2017-06-18 Solymár Péter (szószékcsere)

# data[].attributes.subject
+1 2017-06-18 Solymár Péter (szószékcsere)

# data[].attributes.headline
+1 2017-06-05 Pünkösd hétfő, fasor, Gáncs Péter

# data[].attributes.subject
+1 2017-06-05 Pünkösd hétfő, fasor, Gáncs Péter

# data[].attributes.body
T:)

# data[].attributes.body
Prédikációkép
T:)

# data[].attributes.body
Prédikációkép Szabó Lajos
T:)

# data[].attributes.body
Prédikációkép Imádság
T:)

# data[].attributes.body
Prédikációkép Jubilate
T:)

# data[].attributes.body
Prédikációkép
T:)

# data[].attributes.body
T:)

Irgalmas Isten, ki minket
egy örök életnek reménységére hívtál,
hogy amint Te egy vagy,
és egy a tetőled rendelt keresztség,
úgy mindnyájan egy hitben,
egy szívvel szolgáljunk neked:
adj szívünkbe Szent Lelket,
hogy mindnyájan egyet értsünk,
egyet valljunk és a te akaratodban való egységet
szorgalmatosan megtartsuk.
Add, hogy mindnyájan egy akolban legyünk
az egy Pásztornak gondviselése alatt,
és Téged minden visszavonás, gyűlölség
és egymás rágalmazása nélkül dicsérjünk.

Térítsd meg, Uram,
a te elszéledett juhaidat,
vedd el a homályt szívünkről,
nyisd meg a siketek fülét,
világosítsd meg a vakok szemét,
és a te igaz hitedre
tanítsad meg a tévelygőket.
A te szerelmes szent Fiad,
a mi Urunk Jézus Krisztus által.
Ámen.

# data[].attributes.body
Prédikációkép
T:)

# data[].attributes.body
Vacsorakép Márk 14: 12-25
T:)nde

# data[].attributes.body
Prédikációkép Ézsaiás 50: 1-10.
T:)nde

# data[].attributes.headline
+1 2017-03-19 Lukács 11: 14-28 A néma ördög kiűzése - Kendeh Péter

# data[].attributes.subject
+1 2017-03-19 Lukács 11: 14-28 A néma ördög kiűzése - Kendeh Péter

# data[].attributes.body
Prédikációkép
T:)nde

# data[].attributes.body
(A 2017. márc. 19-i istentiszteleten kitűzte: Kendeh K. Péter)
„A hit az ember saját biztonságának feladása és készség arra, hogy az ember a biztonságot egyedül a láthatatlan és túli valóságban, Istenben találja meg. Ez azt jelenti, hogy a hit biztonság ott, ahol semmi biztonságot nem lehet látni. A hit – ahogyan Luther Márton mondja – készség arra, hogy az ember bizalommal telve belépjen a jövő ismeretlenségébe. Hit Istenben, akinek hatalma van idő és örökkévalóság felett, aki engem hív, aki cselekedett, és most velem cselekszik – csak az ilyen Istenbe vetett hit válhat valósággá a világnak szóló »mégis« által.”

(Rudolf Bultmann: Jézus Krisztus és a mitológia. Teológiai Irodalmi Egyesület, Budapest, 1996. 39. o.

# data[].attributes.body
Prédikációkép
T:)nde

# data[].attributes.headline
+1 201Küldi: Béres Tamás                                                                         Ha az egyház tagjainak sejtelme volna arról, hogy mit jelent a bűnbánatra térés, elég volna az első tétel is. Ebben az esetben ugyanis mindenkit őszinte öröm töltene el a megbékélés egyetlen földi útjának felismerésekor, és ezért nemcsak örömmel adna hálát Istennek, hanem minden nap újra akarná tanulni, hogyan gazdagíthatná felebarátai és társai életét.„Mikor Urunk és Mesterünk azt mondta: "Térjetek meg!" - azt akarta, hogy a hívek egész élete bűnbánatra térés legyen (Mt 4,17).” (Az első tétel)

# data[].attributes.subject
+1 201Küldi: Béres Tamás                                                                         Ha az egyház tagjainak sejtelme volna arról, hogy mit jelent a bűnbánatra térés, elég volna az első tétel is. Ebben az esetben ugyanis mindenkit őszinte öröm töltene el a megbékélés egyetlen földi útjának felismerésekor, és ezért nemcsak örömmel adna hálát Istennek, hanem minden nap újra akarná tanulni, hogyan gazdagíthatná felebarátai és társai életét.„Mikor Urunk és Mesterünk azt mondta: "Térjetek meg!" - azt akarta, hogy a hívek egész élete bűnbánatra térés legyen (Mt 4,17).” (Az első tétel)

# data[].attributes.body
A verset a 2017. márc. 26-i CSITT családi istentiszteleten kitűzte Miklósné Székács Judit

Miklya Zsolt:

Zsoltárhang vízjelekben

a 66. zsoltár dallamára
Élő színekről álmodoztam,

gyerkőc, a papiros felett.

Táncost láttam a színdobozban

beszáradt vízfesték helyett.

Lapomat fény felé emeltem:

áttetsző minta vízjelén

hajó úszott fényes mederben,

nem tudtam, te vagy az, vagy én.

Azóta hány hajóban ültem,

hány új parton várt tévedés?

Hány hálót merítettem űrben,

hány jó szót rejtett feledés?

Porszemnyi léttel szembesültem,

part menti szél szemembe fújt,

hálóba én magam kerültem,

úgy éreztem, nincs már kiút.

Nem voltál több: az ismeretlen,

kitől reszketni, félni kell.

Nem voltál más: kimondhatatlan,

csendet átütő égi jel.

Régi írások rólad írtak,

rólad regéltek ezt meg azt,

én meg a papírt összegyűrtem,

nem leltem írásban vigaszt.

Ám kinn a parton, elfogottan,

vízjeled rajtam átütött:

papírhajó fölé hajoltam

egyszer, s két élhajtás között

láttam egy másik hajót úszni.

Azóta róla álmodom.

Már bennem úszik, nem hagy futni,

élő mederré változom.

Az Európai Protestáns Egyházak Közössége (GEKE) 107 tagegyházat, köztük a lutheri evangélikusokat és a kálvini reformátusokat fogja össze, vagy ötvenmillió hívőt képviselve. A szervezet 2014-ben Martin Luther 1517-es fellépésének, vagyis a reformáció megszületésének félezredik évfordulójára énekszövegírói pályázatot hirdetett, két kategóriában. A hét ország között megoszló, mintegy százhúsz pályázó közül Miklya Zsolt Kiskunfélegyházán élő költő mindkét kategóriában első díjat kapott.

# data[].attributes.headline
+1 OTTLIK GÉZA szövege Küldi Szadai Gergő

# data[].attributes.subject
+1 OTTLIK GÉZA szövege Küldi Szadai Gergő

# data[].attributes.body
Körkérdés Jézusról

Ha jól értettem, s a kérdés nem az, hogy mit jelent Jézus a világnak, az emberiségnek, az elmúlt és eljövendő évezredeknek, hanem hogy nekem, személyesen, budapesti lakosnak kicsoda Ő, akkor könnyű válaszolni rá. Uram és Megváltóm. Miként arra a kérdésre is van felelet, van szó, hogy például ki volt nekem egy kecskeméti születésű Szabó Erzsébet Ottlik Gézáné. Anyám. Fölöttem pedig a csillagos ég. De hogy mit jelent nekem a csillagos ég, anyám vagy Jézus, ezen sem elmélkedni nem szoktam, sem válaszolni nem tudok rá. Nem is tartozik másra, bizalmas magánügye kettőnknek, nekem és a csillagos égnek. Az emberi nyelv eddigi jelentéskészlete, összetételének szabályai, gondolkodásunk meglévő fogalmi felszerelése nem teszi lehetővé, hogy ilyen - nyelven inneni és nyelven túli, intuitíve megragadható - tartalmakat kifejezzünk (ahogyan egyszer a regényről szólva próbáltam demonstrálni). A legfontosabb dolgokról nem tudunk beszélni, vagyis gondolkozni sem létezésünk alapjai - a hallgatás mélyén - sértetlenül őriznek ép, teljes tartalmakat. A nyelv fel tudja bontani roppant összetettségüket részjelentésekre, érzelmi, indulati, etikai, esztétikai, gondolati, akarati jelentésekre. Ezek az értelmezések mind csonkák, hamisak. Az író a nyelvet nem ebben az értelmező, felbontó funkciójában használja, hanem éppen ellenkezőleg, mondhatnánk visszaélve a nyelvtan szerkezetével és a szavak jelentésrendszerével, versében, regényében a világ eredeti épségét és teljességét igyekszik visszaállítani. És ha ez egyáltalán sikerül neki, csak a szövegébe beáramló hallgatásokkal sikerülhet. Ha pedig nincs benne a művemben mindez, anyám, az égbolt, Jézus, akkor semmi sincs benne. Nem néven nevezve kell jelen lenniük - a vers nem a csillagokról szól, nem Jézusról, nem a költő anyjáról - hanem valóságosan. Ha Ő nem áradt bele a mégoly profán, világi jelentésmozzanatokból összerakott művembe - ha másként nem, hát mint szomjúság, halhatatlan vágy, a szarvas kívánkozása a szép hűvös patakra -, akkor nem is hoztunk létre semmit.

# data[].attributes.body
Prédikációkép
T:)nde

# data[].attributes.body
Küldi Madarasné Böjthe Etelka

1. És ajánlom figyelmedbe a Tízparancsolatot, mert annál igazabb vezérfonal nem kerülhet a kezedbe. Ha megtartod, a magad részéről mindent megtettél, ami a te hatalmadban áll, a többi már magasabb erők ügye, az a halott költő, akire már céloztam, azt írta: „Nálunk hatalmasabb takácsok eresztik szálukat.” Hagyatkozz a Legfőbb Takácsra, de tartsd meg a parancsolatokat. Ne legyenek idegen isteneid, válaszd ki azt az istenfogalmat, amihez hű maradsz minden körülmények közt, akkor nem kell emblémát se cserélgetned, hol ötágú csillagot viselni a nyakadban, hol keresztet, én azt is elfogadom, ha nem vállalod klasszikus istenképeink egyikét sem, de akkor legalább legyen az számodra Magyarország. A faragott képek készítésének veszedelmességére már céloztam a Lipót-portrénál, nem is illik, nem is praktikus, a harmadik parancsolatot, ha Magyarországot vállaltad istenfogalmadul, külön hangsúllyal elismétlem előtted: ne vedd fel hiába az ő szent nevét. Nincs annál nyomasztóbb, fiam, mint lépten-nyomon valami hétköznapi alkalmakra használni az ünnepre szánt fogalmakat, ne ordítozd örökké, hogy magyar vagy, élj úgy, ahogy ebben a történelmi időszakban egy nemzetére büszke és annak tisztességét védő embernek élnie kell. „Nem érez, aki érez szavakkal mondhatót” – kiált rád Vörösmarty, akinek volt némi jártassága a hazafi érzelmek világában. Erőddel takarékoskodj, ha nem is a szombatot vagy a vasárnapot szenteled meg, de vigyázz a testedre, állj meg olykor pihenni, egy a törtetésben elnyomorodott alkotó olyan szomorú látvány. És tiszteld apádat és anyádat, tehát Zrínyit és Balassát és Kazinczyt és Aranyt és mindenkit, aki ebben a mesterségben hozzásegített saját egyetlen életével ahhoz, hogy azzá légy, aki lettél, és ne lopj, mert a kritikus felfedezi, a kortárs rád olvassa, ne ölj, gondolj Vörösmartyra, lehet aktíve és passzíve ölni, ne öld meg féltékenységeddel az indulót, ne öld meg mit se vétő sikeres társad emberi hírnevét gonosz pletykával, rágalommal, irigységgel. A paráználkodás az ókorban mást jelentett, mint ahogy a mai szóhasználat értékeli, gondolom, nem érzed magad pusztai pásztornak, aki rászorul kecskére, szamárra, ne lépd át, ha meg tudod állni, az általános jó ízlés és a normalitás határait, ha meg a biológiád babrál ki veled, ne képzeld, hogy te vagy a nagy elátkozott, nyelj egyet, peched van, próbáld tartani magadat. Nagyon fontos alaptörvény következik, ne hazudd el más érdemét és tehetségét, és ne tégy hamis tanúbizonyságot, mert bizony mondom, hiába teszed, mert egyszer minden kiderül. Én számodra, ismervén gyarlóságainkat, lazítanék a tizedik parancsolaton, de egy tekintetben nincs enyhítés, ne vedd el embertársadnak sem ezét, sem azát, legkevésbé jó hírét, és az örömét se vedd el, ha éppen boldog szegény, mert valami sikerül.

És ezzel kész, Virgil, és indulj el az utadon. Mögötted jó kutya üget, hallod a körme kopogását, úgy hívják: Kétely. El ne kergesd, mert abban a percben, amikor megszűnsz saját művészeted abszolút vivőerejében kételkedni, véged van, jaj az írónak, aki úgy lépked,  hogy azt hiszi, tévedhetetlen. Vidd Kételyt, és fütyülj, ha félsz. Irtózatos utad lesz. Gyönyörű utad lesz. Annyiszor átkoztam meg, ahányszor felébredtem, a sajátomat, s közben minden ébredéskor tudtam, ha mindazt előre tudom, ami bekövetkezik, újra csak elkezdeném.

# data[].attributes.body
Jean Vanier: Mit jelent szeretni?

A szeretet lejáratott szó.

Szeretni annyi, mint

Valóban érdeklődni, figyelmesnek lenni a másik iránt;

tisztelni őt úgy, amint van, a sérüléseivel, sötétségeivel, szegénységével, de lehetőségeivel és rejtett adományaival együtt;

hinni a másikban, fejlődési képességében, azt akarni, hogy előrehaladjon;

végsőkig remélni: „Nem vagy elveszve, képes vagy fejlődni, szépet alkotni; bízom benned;”

örülni a másik jelenlétének, szíve szépségének, még akkor is, ha pillanatnyilag az még rejtett;

vállalni a másikkal a mély és tartós kapcsolat kialakítását, még gyengesége, sebezhetősége, depressziója és esetleges lázadása ellenére is.

Két ráadás idézet:

Amikor az ember érzi, hogy úgy szeretik amilyen, amikor bizalmat és szeretetet tapasztal, akkor szíve mélyén táplálékot kap. S ha minket a többiek táplálnak, ez felhívás arra, hogy mi is táplálék legyünk azok számára, akik szenvednek, akik magányosnak, szerencsétlennek érzik magukat. Az ember így megtanul eledellé válni.

Lehetséges, hogy ma egy csalódás miatt levert vagy, elborít a szomorúság, vagy a halálra gondolsz. Ilyenkor tél van, de készülj a tavaszra.

(Jean Vanier svájci születésű kanadai katolikus filozófus, teológus. 1964-ben alapította meg a fogyatékkal élők Bárka közösségét, maga is életközösséget vállalva az ott lakókkal és családtagjaikkal. A Bárka közösségnek mára 80 országot átfogó hálózata van.

Gondolatait 2017. február 26-án, Ötvened vasárnapján tűztük a +1 tétel táblára, azon a vasárnapon, amikor az igehirdetési alapige 1Kor 13, a szeretet himnusza volt.)

# data[].attributes.body
Prédikációkép
Kitűzte T:)nde

# data[].attributes.headline
+1 The House of One Az Egy Háza Berlinben

# data[].attributes.subject
+1 The House of One Az Egy Háza Berlinben

# data[].attributes.body
https://house-of-one.org/de
Templom épül a három monoteista vallásnak.

# data[].attributes.headline
+1 2017-02-12 Máté Szőlősgazda példázat és 1Korinthusi,9: 24-27

# data[].attributes.subject
+1 2017-02-12 Máté Szőlősgazda példázat és 1Korinthusi,9: 24-27

# data[].attributes.body
Prédikációkép
Kitűzte: T:)nde

# data[].attributes.body
A 2017. február 5-i istentiszteleten kitűzte: Szabóné Mátrai Marianna

Milyen a jó prédikáció Luther szerint?[1]

Az Asztali beszélgetésekben találunk két feljegyzést, amelyekben Luther egyrészt „a világnak tetsző prédikátor” jó tulajdonságait sorolja fel, másrészt az Istennek kedves prédikátor erényeit. Az összevetés által napvilága kerülhet, miben látja Luther a jó prédikáció fő ismérveit:

A világnak tetsző prédikátor

1.      Legyen nagy tudományú.

2.      Legyen szép orgánuma.

3.      Legyen ékesszóló.

4.      Legyen szép küllemű, hogy kedveljék a lányok és a menyecskék.

5.      Pénzt ne kapni, hanem adni akarjon.

6.      Olyasmit mondjon, amit az emberek szívesen hallanak.

Istennek kedves prédikátor

1.      Képes legyen helyesen és igaz módon tanítani.

2.      Jó feje legyen.

3.      Jól tudja magát kifejezni.

4.      Jó hangja legyen.

5.      Jó emlékezőtehetsége legyen.

6.      Vegye észre, mikor kell abbahagynia.

7.      Meggyőződéssel és serényen végezze munkáját.

8.      Tegye föl rá életét és vérét, vagyonát és becsületét.

9.      El kell tűrnie mindenkitől a támadásokat és bántalmakat.

[1] Forrás:  Luther válogatott művei. 6. Prédikációk. Luther Kiadó, 2015, 15-16.o.

# data[].attributes.headline
+1 Babits majd' nyolcvanéves verse Eucharistia

# data[].attributes.subject
+1 Babits majd' nyolcvanéves verse Eucharistia

# data[].attributes.body
Nyugat · / · 1938 · / · 1938. 6. szám
Kitűzte: Nyakas Tünde

Babits Mihály: Eucharistia

Az Úr nem ment el, itt maradt.
Őbelőle táplálkozunk.
Óh különös, szent, nagy titok!
Az Istent esszük, mint az ős

törzsek borzongó lagzikon

ették-itták királyaik
húsát-vérét, hogy óriás
halott királyok ereje

szállna mellükbe - de a mi
királyunk, Krisztus, nem halott!
A mi királyunk eleven!
A gyenge bárány nem totem.

A Megváltó nem törzsvezér.
Ereje több, ereje más:
ő óriásabb óriás!
ki két karjával általér

minden családot s törzseket.
Egyik karja az igazság,
másik karja a Szeretet...
Mit ér nekünk a Test, a Vér,

ha szellemében szellemünk
nem részes és úgy vesszük Őt
magunkhoz, mint ama vadak
a tetemet vagy totemet?

Áradj belénk hát, óh örök
igazság és szent szeretet!
Oldozd meg a bilincseket
amikkel törzs és vér leköt,

hogy szellem és ne hús tegyen
magyarrá, s nőjünk ég felé,
testvér-népek közt, mint a fák,
kiket mennyből táplál a Nap.

# data[].attributes.body
Küldi Molnár Béla
pestújhelyi katolikus plébános

"…akkora sereget láttam, hogy meg sem lehetett számlálni…"
Jel 7, 9.

# data[].attributes.body
Küldi Trencsényi László
pestújhelyi református lelkész

„Legyen gondod a felolvasásra, az intésre és a tanításra.”1Tim. 4,13

„Újra meg újra gyermekké kell válnom! Naponként kora reggel fennhangon elmondom a Miatyánkot, a tízparancsolatot, a hitágazatot, s néhány kedvenc zsoltárt, meg egyéb igét.  Valósággal úgy, ahogy a gyermekeket tanítja és szoktatja az ember. Mivel örökös harcban állok az ördöggel, azért kell naponként magammal hordoznom az igét.”  Luther Márton